钦定古今图书集成/明伦汇编/闺媛典/第355卷 > 《多丽》王肯堂
## 钦定古今图书集成/明伦汇编/闺媛典/第355卷 > 《多丽》王肯堂

“步花阴，满园春色飘零。过横塘、曲阑斜折，崎岖转入
水亭。坐无聊、起看画障，行还倦，闲拨炉熏，暗觉声喧。
微窥影乱，映门一线露罗裙。双扉启，缟衣翠袖，相簇
度银屏。霎时间、虚窗雪艳，素壁霞明。细看他、莲随
步起，果然兰并肌芬。脸盈盈疑开蛤帐，腰细细堪试
香尘。腻发盘云，修眉偃月，珊瑚一伙蹙朱樱。擎浆处，
春”纤如削，浑是玉雕成。临别去，流波回覰，障面笑狂
生。